text: Eg beri hesa heilsan vegna børnini og starvsfólkini í ABC Liberia. Vit eru Harranum ógvuliga takksom fyri, at vit eru á lívi í hesi ræðuligu ebolakreppu. Júst nú er framgongd, grundað á úrslitini hjá Ebola Taskforce. Deyðiligheitin er lækkandi, og færri sjúklingar eru á sjúkrahúsunum kring landið.
  20. desember var stjórnarval, sum er ein ábending um, at støðan við ebola er batnandi.
text: #000002
text: Meðan landið er í sori, orsakað av ebolasóttini, eru okkara børn væl fyri, heilsuliga og førleikaliga, og tey klára seg væl í skúlanum. Tá stjórnin hevur stongt lærustovnarnar kring landið, hava børnini í ABC Liberia kortini fingið undirvísing í Heimaskúlanum, sum vit reka grundað á tykkara stuðul. Av tí at vit meta Heimaskúlan hava sera stóran týdning, fara børnini at flyta ein flokk upp, tí at lærarirnir undirvísa eftir tí leisti, sum landins Útbúgvingarráð hevur fyriskrivað.
text: #000003
text: Í dag er øll liberiska tjóðin rakt av, at ebolasóttin hevur herjað. Summi hava mist næstringar, summi hava mist alt húsarhaldið, summi hava mist alla familju sína og hava kanska ein ella tveir næstringar eftir. Børn hava mist bæði foreldrini og mong hava mist arbeiði.
  Í hesum sambandi vilja vit veita eina tøkk, og vísa okkara virðismetan fyri tykkara hjálpararbeiði í Liberia, serliga mótvegis børnunum í ABC Liberia.
text: #000004
text: Tykkara hjálp hevur havt stóran týdning fyri okkum, serliga fyri tey, sum høvdu tørv á lívsneyðugari hjálp. Alt tað, sum tit hava sent ígjøgnum hetta tíðarskeiðið við ebolasóttini, hevur verið við til at bjarga lívinum á mongum børnum og familjulimum teirra, og hevur verið við til at geva einum bólki av børnum, sum eru rakt av ebola, jólagávur.
text: #000005
text: Harafturat hevur tykkara hjálp gjørt tað gjørligt hjá okkum, at seta nakrar ungar lærarar, sum annars ongan møguleika høvdu at vinna sær til lívsins uppihald, tá stjórnin stongdi skúlarnar. Tessvegna veitti ABC teimum arbeiðsmøguleika í heimaskúlanum, har hvør hevur móttikið minst 30.00 dollarar um mánaðan, saman við starvsfólkunum hjá ABC
text: #000006
text: Má Gud signa tykkum fyri tykkara framhaldandi hjálp til Liberia.
text: #000008
text: Jólagávur til børn í Nigeria
text: #000014